b'\n_START_ARTICLE_\nCigan\xc4\x8dica Jo\n_START_PARAGRAPH_\nCigan\xc4\x8dica Jo (izvirno angle\xc5\xa1ko Five Have a Wonderful Time) je ena izmed knjig iz serije Pet prijateljev avtorice Enid Blyton. Izvirnik je kot enajsti v seriji iz\xc5\xa1el leta 1952, slovenski prevod Marjane Samide z ilustracijami Betty Maxey pa leta 1990.\n_START_SECTION_\nVsebina\n_START_PARAGRAPH_\nJulian, Dick, George, Anne in njihov zvesti \xc5\xa1tirino\xc5\xbeni prijatelj Timmy pre\xc5\xbeivljajo po\xc4\x8ditnice v dveh starih cirku\xc5\xa1kih prikolicah v bli\xc5\xbeini razvalnin Vilinskega gradu. \xc4\x8cez dan ali dva dobijo za sosede pisano cirku\xc5\xa1ko dru\xc5\xa1\xc4\x8dino: po\xc5\xbeiralca ognja, metalca no\xc5\xbeev, krotilca ka\xc4\x8d z dvema velikima pitonoma. \xc5\xbdal jih novi sosedje ne spremejo posebno prijazno in ko ugotovijo, da se jih ne morejo znebiti zlepa, posku\xc5\xa1ajo zgrda. Nenadoma se pojavi med njimi stara znanka, nenavadna, a prikupna cigan\xc4\x8dica Jo. Skupaj z njo se spopadejo z novo skrivnostjo. V edinem ohranjenem stolpu Vilinskega gradu zagledajo neznan obraz.'